Ek werk as Engels-onderwyseres vir volwassenes by die plaaslike gemeenskapsentrum. Nou onlangs het ek weer eens n baie suksesvolle teks gebruik wat handel oor die verskillende moontlike gesinstrukture. Dis eintlik heel eenvoudig: op die een bladsy is prentjies van sewe moontlike gesinsamestellings en op die ander bladsy sewe kort beskrywings wat die studente dan moet pas by die prentjies. So n teks bied die studente baie geleenthede om te praat en te bespiegel oor al die moontlike situasies en gesinsverhoudinge.
Toe ek tuis kom, lees ek weer Vanessa se stuk, want dit beantwoord die issue van they look normal. Vanwe� die politieke-godsdienstige situasie hier kan ek nie vanuit my eie ervaring oor sulke sake praat nie. Hierdie stuk spreek so sterk oor die issues van ouerskap en oor die verwagtinge, vrese en hoop vir hulle kinders wat alle ouers deel, dat ek onmiddellik besluit het om toestemming te vra om dit te vertaal. Dit praat oor elke ouer se angs en begeerte om sy kind teen die harde werklikhede van die lewe te probeer beskerm. Dis n wonderlike teks! Dis te belangrik om tot Afrikaans beperk te bly.